Fis-sena 2019, intefqu ftit aktar minn €1.1 miljun fuq tiswijiet ta' ambulanzi u ta' karozzi tal-Pulizija u tal-Forzi Armati ta' Malta. Dan ħareġ minn informazzjoni mogħtija fil-Parlament mill-Ministru għas-Saħħa Chris Fearne u mill-Ministru għall-Intern Byron Camilleri. Huma kienu qegħdin iwieġbu l-mistoqsijiet parlamentari tad-Deputat Nazzjonalista Ivan Bartolo. L-ambulanzi 35 ambulanza Il-manutenzjoni tagħhom fl-2019 swiet €320,368.15 Mistoqsi kull kemm żmien tinbidel il-flotta tal-ambulanzi u jekk jinxtrawx ġodda jew jinkerewx, il-Ministru spjega li dawn jinbidlu meta jiġu ddikjarati li mhumiex tajbin biex jipprovdu s-servizz meħtieġ. Il-vetturi tal-Pulizija 418-il vettura: karozzi, muturi, scooters u segways Il-manutenzjoni tagħhom fl-2019 swiet madwar €568,000 Il-vetturi tal-AFM 195 vettura ta' tipi differenti Il-manutenzjoni tagħhom fl-2019 swiet €246,107